lflage/wiki-talks huggingface dataset:
Diskussioun:Pierre Kellner

message: De Pierre Kellner gebuer de 15. Februar 1899 am Neiduerf a gestuerwen 1986 war e lëtzebuergesche Sportsreporter a Matgrënner vum Tour de Luxembourg.
Am "Luxemburger Lexikon" ass de Gebuertsdatum mat "15.02.1899" an den Doudesdatum mat "11.01.1986" uginn. Dës Donnéeën     
treffen awer net op de Sportsjournalist Pierre Kellner zou.
Aner Quellen:
* Gebuer de 15.04.1900 (Livre d'Or vun der ALPS + Lizenz um INS) 
* Gestern Sonntag gegen 11 Uhr, verschied im Alter von fast 77 Jahren "Kellnesch Pier" ... (Artikel am "Luxemburger Wort" vum 24.01.1977)
* 23.1.77 Pierre Kellner (77), jounaliste Sportif chez RTL (Rubrik "Ceux qui nous ont quittés" am Flambeau (COSL) nr 13 /14 vun 1977)
(Merci un de F.T. fir seng Recherchen)
--Fliedermaus 08:36, 17. Dez 2007 (UTC)
replies: text: En décke Merci un d'Fliedermaus a "de F.T." fir hier Beméiungen, Donnéeën ze recherchéieren an et einfach ofzeschreiwen. --Zinneke 10:35, 17. Dez 2007 (UTC)
replies: text: :Merci och vu menger Säit. Nom ech wees net méi genee wéivillte Feeler deen déi lëtzebuergesch Wikipedianer bis elo am Lux-Lex fonnt hunn, werfen ech mäin elo mol einfach an den Drecksbac. Les Meloures 11:21, 17. Dez 2007 (UTC)
thread_title: Untitled

message: Mer sollen net mat ze décke Steng op Leit geheien, déi dat selwecht maachen wéi anerer och. Se schreiwen of. Deenen enge geet, wéi et schéngt, eng Quell duer. Déi méi besser gutt iwwerleeën, wou d'Quell hir Quell hat. An amplaz dat Bichi an den Drecksbac ze geheien, déite mer besser drun, mol ze kucken, wat déi hunn a mär nach ëmmer net! A firwat déi et hunn a mär nach ëmmer net! De Marc Conrad, de Paul Dostert, d'lëtzebuergesch Post (déi belsch hu mer jo schonns :-))) Post (Belsch) ) an de Max Duchscher wäerte sech scho Gedanke gemaach hunn, wat mer géint se hunn. An eng Foto vum Guttland hu mer och nach net. Déi hunn en Artikel an eng terribel Foto. --Cornischong 12:48, 17. Dez 2007 (UTC)
replies: text: :Terribel fir d'Foto vum Guttland ass effektiv gutt gesot. Wa mer esou eng Foto op der Wiki hätten, da wieren do schonns en etlech Froe gestallt ginn, wéi z.B. : Soll dat d'Guttland sinn, oder Ass Guttland wierklech net méi grouss, a Wou soll dat am Guttland sinn.  Dem Bild no géif ech soen datt et dem Braassens Emil säi Rappsfeld am Heischtergronn ass. Les Meloures 14:11, 17. Dez 2007 (UTC)
replies: text: ::Firwat déi et hunn a mär net.
replies: text: ::D'Äntwert ass einfach:  Kuck emol wéi laang wéivill bezuelte Leit dodrunner geschafft hunn. An da kuckst de wéi laang, wéivill onbezuelte Leit op der Wki schaffen.  Ech fannen da brauche déi puer lb:Wiki Mataarbechter sech nach laang net ze schummen. Les Meloures 14:17, 17. Dez 2007 (UTC)
thread_title:  Mat der eegener Nues
Diskussioun:Universitéit Lëtzebuerg

message: Sollen hei net besser d'Initialen (ausser däer éischter) duerch kleng Buchstawen ersaat ginn, wéi dat nun emol am moderne Franséischen de Fall ass ? Z.B.  
Centre universitaire de Luxembourg
Faculté des sciences, de la technologie et de la communication, asw Cayambe 13:33, 21. Dez 2007 (UTC)
replies: text: :Salut

text: Kuck emol do w.e.g.

text: Ech fannen do ass vill explizéiert, un dat mer ons uschléisse kënne mat de franséischen Nimm, ausser déi, déi verlëtzbuergescht gi sinn. Bei deene spillt eng aner Gei.
Majuscules en français  Les Meloures 18:21, 21. Dez 2007 (UTC)
* Ass dat hei ze verstoen?--Fliedermaus 18:32, 21. Dez 2007 (UTC)
replies: text: :Dat kann een allerdéngs nodenklech maachen :-)  81.246.196.243 19:17, 21. Dez 2007 (UTC)  alias Les Meloures 19:20, 21. Dez 2007 (UTC)
thread_title: Kleng Initialen

message: * Wann een ëppes kann an dat richtegt Material huet, da gesäit Photo vum Haaptgebai esou aus!--Fliedermaus 16:50, 2. Jun. 2008 (UTC)
replies: text: ::Wann deen, deen déi Foto gemaach huet, eppes kannt hätt, dann hätt en net sou e "bloen" Himmel", net eng falsch Faarftemperatur (wéinst der Sonn) déi en net korrigéiert huet  a kee Schiet am rietsen Eck.  Also net kräischen. --Cornischong 17:05, 2. Jun. 2008 (UTC)
Merci fir déi moralesch Ënnerstëtzung.:-) Déi vertikal Kanten vum Gebäi op där Photo hu mech awer beandrockt...--Fliedermaus 17:24, 2. Jun. 2008 (UTC)
thread_title:  Photo
Diskussioun:Uelzecht-Lycée

message: Ech froe mech op dat net awer relevant ass:
Als Direkter war den LSAP-Politiker Gaston Greiveldinger vun der Unterrechtsministesch Mady Delvaux-Stehres virgesinn. Nodeems deen decidéiert hat, fir keng Examensaarbecht ze schreiwen, eng vun de Konditiounen, fir Direkter vun enger Secondaireschoul ze ginn, gouf bekannt, datt am September 2007, de Posten op en Neits sollt ausgeschriwwe ginn.
Ëmmerhin huet dat Thema zu Lëtzebuerg zu gréissere politische Diskussiuone gefouert.
An deem Kontext wier et och mol intressant fir den Artikel 7 vun dësem Gesetz ze liesen.
Huet soss nach een eng Meenung dozou?
--Fliedermaus 16:46, 21. Dez 2007 (UTC)
replies: text: :Et ass net relevant well den Artikel "Uelzecht-Lycée" heescht an hei e Lycée soll beschriwwe ginn a net d'Persoun Gaston Greiveldinger. --Pecalux 17:25, 21. Dez 2007 (UTC)
Doduerch datt am Artikel 7 vum Gesetz iwwer dëse Lycée och d'Ännerunge vun de Kondtioune stinn fir do Direkter ze ginn (an et esou dem GG erlaabt hätten fir dee Posten ze kréien), besteet en direkte Lien tëschent der Schoul an der Persoun vum GG. An en Artikel iwwer d'Persoun vum GG passt dat menger Meenung no och net esou richteg. Mee, wéi kéint e soss en anere separaten Artikel nënnen? Ulzecht-Lycée-Direkter-Affär? --Fliedermaus 17:56, 21. Dez 2007 (UTC)
thread_title:  Net relevant?
Diskussioun:Lëtzebuergesch Virnimm

message: Hei ass nach eng Rëtsch, wou ech bis ewell just den Ufank gesicht hunn, well ech mech froen op et wierklech lëtzebuergesch Variante sinn oder op just e Buschstaf ewechgefall ass:
Lëtzebuergesch  	Däitsch  	Franséisch	Englesch	Italieenesch	Spuenesch	Russesch
Ady             	Adolf    	          	        	            	         	
Aly             	         	          	        	            	         	
Fern            	         	Fernand   	        	            	         	
Gast            	         	Gaston    	        	            	         	
Gust            	August   	          	        	            	         	
Isi             	Isidor   	          	        	            	         	
Jëwi            	         	          	        	            	         	
Jos             	Joseph   	          	        	            	         	
Lex             	Alexander	          	        	            	         	
Lis             	Elisabeth	          	        	            	         	
Madel           	         	Madeleine 	        	            	         	
Märri / Marechen	Maria    	          	        	            	         	
Mil             	Emil     	          	        	            	         	
Nobbes          	Norbert  	          	        	            	         	
Rosch           	         	Roger     	        	            	         	
Sus             	Susanne  	          	        	            	         	
Vic             	Victor
thread_title: Untitled
Diskussioun:Palau

message: "Palau, op Palauesch Belu'u era Belau an op Englesch Republic of Palau, ass e Staat an Ozeanien." De Komma hanner deem éischte Palau trennt den Haaptsaz ( "Palau ass e Staat an Ozeanien") vum agebaute Niewesaz ("op Palauesch Belu'u era Belau an op Englesch Republic of Palau,") of. --Cornischong 15:42, 31. Dez 2007 (UTC)

message: Beim ännere vun 
Palau, op Palauesch Belu'u era Belau an op Enlgesch Republic of Palau, ass e Staat an Ozeanien.
wat esou ugewise war: 
Palau, op Palauesch Belu'u era Belau an op Enlgesch Republic of Palau, ass e Staat an Ozeanien.
op 
Palau op Palauesch Belu'u era Belau an op Enlgesch Republic of Palau, ass e Staat an Ozeanien. 
wat sech dannesou affichéiert:
Palau op Palauesch Belu'u era Belau an op Enlgesch Republic of Palau, ass e Staat an Ozeanien.
ass iergendwéi a sécher ongewollt de Komma mat verluergaang et war nie a mengem Sënn fir de Saz usech ze änneren et gong just drëm wéi en ugewise gouf.
mat beschte Gréiss --Robby 16:53, 1. Jan. 2008 (UTC)
Dann ass et nach eng Kéier gutt :-))))  --Cornischong 22:45, 1. Jan. 2008 (UTC)
replies: text: Salut

text: Wéi maache mer et hei mat der Homonymie  Les Meloures 18:25, 31. Dez 2007 (UTC)

text: Salut

text: Wéi bei deenen aneren? --Cornischong 20:57, 31. Dez 2007 (UTC)
OK Les Meloures 21:17, 31. Dez 2007 (UTC)
thread_title: Pardon, do war wuel e Komma onglécklecherweis verluergaang
Diskussioun:Joseph Goedert

message: Zwou Froen:Lieft de Mann nach? Ass dat de Mann mat der Grammaire? --Cornischong 11:13, 2. Jan. 2008 (UTC)

message: Moin, am Luxlex steet keen Doudesdatum, et besteet deemno berechtegt Hoffnung, datt de Mann dëst Joer seng 100 Joer feiert; dee mat der Grammaire war den Nicolas Goedert.
--Z.
Gutt datt ech alt net alles direkt gleewen: De Grammatikalist war den Albert Goedert. --Cornischong 12:03, 2. Jan. 2008 (UTC)
 
replies: text: :De Mann vun der Grammaire misst effektiv "Albert Goedert" heeschen: "Grammaire pratique de la langue française: Tome I et II par Albert Goedert" (Quell: Mémorial A N° 56 vum 22. Juli 1974, S. 1276)--Fliedermaus 12:06, 2. Jan. 2008 (UTC)

text: Mea culpa! Den Nicolas steet am LuxLex als "Pädagoge, Autor; (...) veröffentlichte zahlr. pädagogische Schriften;  Hg. zahlr. dt. u. frz. Lehr- u. Schulbücher", dohir d'Verwiesselung. Merci Fliedermaus a Cornischong fir de kritesche Bléck. --Zinneke 13:37, 2. Jan. 2008 (UTC)
Hallo =) Ma ech wees zimmlech secher dass dee Mann nach liewt (aus dem Wort vum 29/07/2008) an en ass Famill mat mir :)

text: Vläit weess de méi wéi hei steet, da wier et flott, du kinns dat an den Artikel draschreiwen! --Zinneke 12:22, 29. Jul. 2008 (UTC)
replies: text: :Hei fënnt een all Artikel déi an deene leschten Deeg erauskomm sinn: http://www.bnl.lu/new/mainpage/goedert100/index.htm. Vill Spass beim Liesen wënscht de --PlayMistyForMe 13:48, 29. Jul. 2008 (UTC)
thread_title:  jo(?)  an neen
Diskussioun:Gieweltuerm

message: A wann ech dann nach an engem aaale Meyers liesen "Giebelturm, ein Turm mit Satteldach, also mit zwei Giebeln, oder mit Kreuzdach, also mit vier Giebeln." , da verstinn ech net méi vill. Ech mengen, bei deene Saache wiere Biller zimmlech "zweckdénglech". --Cornischong 16:11, 3. Jan. 2008 (UTC)
thread_title: Untitled
Diskussioun:Lycée Robert-Schuman

message: Moien,
De Lemma weist op eng Homonymie hinn. Ech gesinn awer keng. Les Meloures 09:34, 4. Jan. 2008 (UTC)
De Lemma gouf g'ännert, well e falsch war. --Cornischong 09:55, 4. Jan. 2008 (UTC)

message: Am Artikel steet: "1979 gouf de moderniséierten a vergréisserte Lycée ageweit." Huet een d'Méiglechkeet, emol nozekucken, ob dat net 1985 war? --Cornischong 05:57, 16. Dez. 2008 (UTC)
Op der Websäit vum LRSL ass ze liesen:
"1979 Début de la modernisation du Lycée et de la construction du nouveau bâtiment."
"1987 Inauguration du LRSL modernisé."
--Fliedermaus 08:35, 16. Dez. 2008 (UTC)
Ech hunn dat awer (nach) nët am Artikel geännert. 8 Joer Bauaarbechten schéngt mir esouguer wir Lëtzebuerg e bëssi laang.--Fliedermaus 08:44, 16. Dez. 2008 (UTC)
Komesch, komesch: De Link aus dem Artikel féiert mech op  ( http://www.lrsl.lu/ ). A vun do aus sinn ech net op déi Websäit  komm. Ech hunn et emol g'ännert. Dat mat den 8 Joer; et ginn der nach déi aacht Joer brauche fir de Lycée "ze maachen" ;-))  --Cornischong 08:49, 16. Dez. 2008 (UTC)
Fir un déi Informatiouen ze kommen, hat ech "gegoogelt". Vun der Haaptsäit "http://www.lrsl.lu/" sinn ech och net dohikomm.--Fliedermaus 09:24, 16. Dez. 2008 (UTC)
thread_title:  Aweiung, déi zweet
Diskussioun:Pierre Funck (Architekt)

message: Fir et net ze vergiessen: Hei ass eng Homonymie fälleg: (http://www.mh-trossingen.de/dozenten/funck.htm) --Cornischong 02:00, 5. Jan. 2008 (UTC)
Moien,
Weem solle mer dann do fléiwen? Les Meloures 09:48, 21. Jan. 2009 (UTC)

message: "De Pierre Funck, gebuer den 30. Abrëll 1848" steet am Artikel. Kann de Pierre Funck net 1846 gebuer sinn?
"Am 10. Mai dieses Jahres (1932) verstarb Herr Architekt Pierre Funck im hohen Alter von beinahe 87 Jahren."
* Quell: Jonghemecht - Fascicule 08 vum 1. August 1932, Säit 226
Huet nach een eng aner Quell?
--Fliedermaus 09:23, 21. Jan. 2009 (UTC)
Am Etat Civil vun der Stad Lëtzebuerg ass hien ënner der Nummer 178 vun Joer 1846 bei den Geburten ze fannen.
Laut Annonce am Luxemburger Wort vum 11.05.1932 ass hien den 8. Mee 1932 gestuewen.
Ass deen heiten Link vum Etat Civil vun der Stad Lëtzebuerg net besser? http://query.an.etat.lu/Query/Dateien/11/D55635.pdf Säit 187
--David.fleming
replies: text: Nee, do kann ee kee Link fir eng eenzel Säit uginn, mä et muss een dat ganzt Dokument lueden an dann no där richteger Säit sichen, wat bei sou ville Säiten net evident ass. Ausserdeem ass d'Qualitéit vun de Biller vill méi schlecht. - MMFE (Diskussioun) 16:08, 3. Sep. 2018 (UTC)
Bei deem aneren Link muss een och registreierten User sinn, soss kennt een nemmen op d'Login-Sait --David.fleming

text: Jo, neierdengs ass dat do néideg. Ech kann et awer nëmme recommandéieren well et kascht näischt an et gëtt een och soss net weider belästegt. - MMFE (Diskussioun) 16:12, 4. Sep. 2018 (UTC)
thread_title:  Gebuertsdatum
Diskussioun:D'Ro'd Wullmaus

message: "en Zitat aus dem Katchëssem hat: "Gott ist im heiligen Bunde der Ehe der Dritte".": Kéint et net e bëssen ëmgediebelt aus dem Friedrich von senger "Bürgschaft" sinn, freet sech de --Cornischong 01:14, 7. Jan. 2008 (UTC)
replies: text: Moien, ech hat nach keng Zäit, dat z'iwwerpréifen - et ass aus dem Forum-Artikel iwwerholl. Wann s De, wéi Deng rhetoresch Fro et noleet,  méi weess, däerfs D'et gäer verbesseren. --Z.

text: Moien. Dat war keng rhetoresch Fro! Ech si just pipeg mat Zitater. A wa vun "dem Katchëssem" Rieds geet, da froen ech a watfir engem dat wou steet. --Cornischong 12:33, 7. Jan. 2008 (UTC)
replies: text: :Nowend, hat elo emol endlech Zäit, mer dat hei op der Zong zergoen ze loossen. Esou, wéi dat Zitat do stung, kunnt ech et effektiv néierens fannen, dofir huelen ech et einfach emol eraus. Experte vu Ménage-à-troisë kënne sech gär mellen ;-). --Zinneke 21:38, 8. Jan. 2008 (UTC)

message: Ech proposéieren, den Artikel mat "D'Ro'd Wullmaus" ze lematiséieren, an net "D'RO'D WULLMAUS" -dat fënnt soss kee Mënsch erëm. "de:Der Spiegel" an "de:Time" gëtt z.B. jo och net mat "DER SPIEGEL" an "TIME" an der de:Wiki lemmatiséiert, och wann dat esou op hirem  Titel steet. --Z.
thread_title: Groussbustawen
Schabloun Diskussioun:Welcome

message: "Wanns de ganz nei bei Wikipedia bass, kanns de dir als éischt eis Hëllef-Säit ukucke goen" proposéiere mer deene "Neien". Leider féiert dëse gutt gemengte Rot awer néierens hinn. Eng Hëllef-Säit gëtt et net. Dat selwecht, wann een am lénke Rand an der Navigatiounskëscht d'Hëllef uklickt. Och do gëtt een op eng eidel Säit geleet. Kann emol een deen eppes dervu kennt dono kucken? --Pecalux 08:15, 7. Jan. 2008 (UTC)

message: Ech ka keng Biller roplueden, wat ass do lass? Wann ech 'Eroplueden' klicken kënnt follgend Meldung:
Net genuch Rechter: D'Aktioun déi dir gewielt hutt, kann nëmme vu Benotzer aus de Gruppen Registréiert Benotzer, Administrateuren duerchgefouert ginn.
--PlayMistyForMe 18:24, 9. Abr 2008 (UTC)
Bass de eventuell net (oder net méi) ageloggt, wann s de e Bild wëlls eroplueden? --Otets ♣ 18:31, 9. Abr 2008 (UTC)
thread_title:  Biller roplueden
Diskussioun:Willibrorduslannen zu Laaschent

message: Hei feelt nach déi genee Referenz zum J.-N. Moes senger Aarbecht. Ech sichen dat no (kann awer och gäeren en anere maachen). Cayambe 14:03, 12. Jan. 2008 (UTC)

message: BOT virun dem wëssenschaftleche Numm vun enger Planzenaart ass iwwerflësseg, well 'self-evident'. Duerfir Bot ewech geholl. 
... t. platyphyllos ass keen englesche Numm, mee de einfach de wëssenschaftleche Numm (cf. englesch Wiki). Duerfir also ewech geholl.
Dee gültege wëssenschaftleche Numm vun der Summerlann ass Tilia platyphyllos Scop.
Quell: Nouvelle flore de la Belgique, du G.-D. de Luxembourg, du Nord de la France et des régions voisines. 5e édition 2004. Dëst ass d'wëssenschaftlech Referenz fir all héijer Planzen aus eise Géigenden. All Aart huet nëmmen ee gültige wëssenschaftleche Numm. Cayambe 16:45, 12. Jan. 2008 (UTC)
Salut, 
Merci fir d'Erklärungen.
Da war et jo alt net ëmsoss dat ech de Scop. bäigefléckt hat.  :-))  Les Meloures 16:55, 12. Jan. 2008 (UTC)
thread_title:  Summerlannen
Diskussioun:Foussball am No Mans Land

message: Hei liese mer vun enger Saach, vun där mer gewuer ginn datt et "an den Tranchéen op der Front a Frankräich während dem Éischte Weltkrich" war. Mer kréien net gesot wou. Eng Quell brauche mer, wéi et schéngt, net an Interwikilinke ginn et keng. --Cornischong 22:50, 12. Jan. 2008 (UTC)
Salut:
Fir d'Quell unzeginn dierft kee Problem sinn. Et dauert just e bësselchen. Ech muss ongeféier 300 Hefter op de Späicher siche goen a se duerchbliederen. Loosse mer hoffen datt ech et an engem vun den éischte fannen.  Ech verspriechen awer datt ech Prioritéit dodroper setzen, a meng Zäit mat näischt annerem vebëtzen bis ech dat fonnt hunn. 
Et wier allerdéngs méi einfach gewiescht wanns de mech virun engem Joer, wéi mer dodriwwer geschwat hunn dodrop opmierksam gemaach häss. Dann hätt ech elo vill Aarbecht gespuert.  Mee näischt fir ongutt. 
Les Meloures 23:29, 12. Jan. 2008 (UTC)
replies: text: Ech komme weider an der Saach. Et stoung an enger Look and Learn vun der IPC Magazines. Joer 1978 oder 1979.

text: D'Sich no der Nummer vum Heft geet weider.  Les Meloures 13:04, 13. Jan. 2008 (UTC)
thread_title:  Am No Mans Land
Diskussioun:Moritz August von Thümmel

message: Dierf ech frëndlech umierken, dass hei d'Interwikië feelen, d'Kategorien an d'Androen op d'Dag- a Joeressäiten. Ech weess, dat ass net terribel spannend, mee ouni déi verléiert den Artikel 50% vu sengem "Wäert", well en "onsichtbar" ass.
Et wier schéin, wann déi reegelméisseg Mataarbechter et sech zur Routine méichen, dat selwer ze maachen; ech giff am Fong och léiwer Artikele schreiwe wéi hannert aneren hirzekoschteren... --Zinneke 12:18, 13. Jan. 2008 (UTC)
Ech schléisse mech dem Zinneke an där Saach un, leider vergësst een alt emol dat eent oder dat anert. Flott wier et och, wa Mataarbechter déi sech nei Kategorie wënschen, sech d'Méi géife maachen se och selwer eropzeleeden an och alt emol en Interwiki drop ze maachen . Wa jidderee sech drop verléisst datt vläicht en aneren et mécht da leeft net vill. Les Meloures 12:36, 13. Jan. 2008 (UTC)
thread_title: Untitled
Kategorie Diskussioun:Tierkesch Radiossenderen

message: "wateree Kaabes war dat dann erëm": Wat ass et awer ëmmer nees eng Freed fir de Sproochstil an der Rezeptioun hei materliewen ze dierfen. Sou kréien eis nei Mataarbechter anengems déi lëtzebuergesch Schreifweis mat, ech mengen déi vum "Kaabes" an déi vu "wateree". --Cornischong 13:42, 17. Jan. 2008 (UTC)
thread_title:  Bonjour, léiw nei Mataarbechter
Diskussioun:Bluttbuch zu Boufer

message: "Ëm 2000 goufe follgend Moosse geholl: Héicht 30 m; Emfank op Broschthéicht: 2,01 m." A firwat goufe keng nei Moosse geholl? --Cornischong 00:30, 18. Jan. 2008 (UTC)
Dësen Artikel soll weg geläscht ginn. D'Bluttbuch gëtt elo am Artikel Park zu Bouferdeng beschriwwen. --Cayambe 16:09, 22. Mee 2008 (UTC)
Firwat weist den Artikel "Park zu Bouferdeng" net einfach op dësen Artikel, dat wier och méi einfach vis-à-vis vun eiser Lëscht vun de bemierkenswäerte Beem. Läsche géif ech sowisou net, héchstens e Redirect maachen. --Otets  16:30, 22. Mee 2008 (UTC)
replies: text: Dat ass natiirlech och méiglech. Ech mengen et ass awer méi kompakt a sënnvoll d'Beem am Park-Artikel ze behandelen.

text: Sou ass et jo och beim Park zu Heeschdref... an ech stelle mer et och esou vir bei de Parken déi nach komme wäerten (Suessem, asw). Am anere Fall muss een als Lieser zwëschent relativ ville Säiten hin an hier sprangen... wat déi meeschte warscheinlech net maache wäerten. Wann d'Beem am Park-Artikel stinn, bleift ee vläicht éischter derbäi fir sech s'unzekucken. --Cayambe 16:39, 22. Mee 2008 (UTC)
Salut,
Perséinlech sinn ech derfir fir den Artikel bäizebahalen, schonns eleng well en an der Kategorie vun de Bemierkenswäerte Beem steet. Soss verschwënnt en och do. Wann ech den Artikel vun de Paräisser Gebaier kucken, wou alles an een Artikel geklakt gouf, gi mer Dronkenellen aus. Et ass jo net wéi wa mer Pabéier misste spueren  :-)
Les Meloures 17:01, 22. Mee 2008 (UTC)
Ok, et liicht mer elo an: de Parkartikel geng effektiv iwwerlueden, besonnesch wéinst de Fotoen.
Ech bauen also ëm. :-) --Cayambe 17:05, 22. Mee 2008 (UTC)
D'Bild Bluttbuch Bouferdeng 1.jpg ass net méi verlinkt a soll geläscht gi weg. --Cayambe 07:20, 23. Mee 2008 (UTC)
replies: text: :Gouf geläscht. --Pecalux 09:44, 23. Mee 2008 (UTC)
thread_title: Untitled
Diskussioun:Mango

message: "De Mangobam kënnt aus dem Gebitt zwëschent Ost-Indien a Myanmar": Sollt dfat alt sinn: An der en-Wikipedia liesen ech: "The exact origins of the mango are unknown, but most believe that it is native to Southern and Southeast Asia". Gleewe mär och? --Cornischong 12:23, 19. Jan. 2008 (UTC)
Ze liesen an der Britannica:
(species Mangifera indica)  member of the cashew family (Anacardiaceae), one of the most important and widely cultivated fruits of the tropical world, considered indigenous to eastern Asia, Myanmar (Burma), and Assam state of India.   81.245.67.221 10:17, 31. Jan. 2008 (UTC)
Schéin, datt mer aus der Britannica zitéiert kréien. Da kënne mer lo wielen tëscht "considered" an "most believe". --Cornischong 11:45, 31. Jan. 2008 (UTC)
Nach e klenge Wannechgelift: Bei Zitater wier et nawell fäin, fir genee gewuer ze ginn wou se hierkommen. Ëmmerhi kéint et jo sinn datt een d'Editioun vun 1768/71 benotzt, oder wéi an der däitschsproocheger Wikipedia, déi vun Anno Tubak.--Cornischong 11:49, 31. Jan. 2008 (UTC)
[Kënnt dohir]  81.245.67.221 11:57, 31. Jan. 2008 (UTC)
thread_title:  Léiwer gleewen ewéi kucke goen?
Diskussioun:Sequoiaen am Amaliepark

message: Fir Quiz-Freaken: "Sequoiaën" ass wuel dat eenzegt lëtzebuergescht Wuert, an deem alle 5 Vokaler hannert enee kommen! --Zinneke 09:10, 22. Jan. 2008 (UTC)
replies: text: ::Tjo, et muss een e Bléck fir déi Saachen hunn. :-)) --Cornischong 10:09, 22. Jan. 2008 (UTC)
Da kann, bei Geleeënheet, ee mer mol erklären, firwat "Sequoiaën" en Treema kritt a "Fraen" net. --Cornischong 10:46, 22. Jan. 2008 (UTC)

text: Et wees och vläicht een op d'Sequoiaë Jongen oder Meedercher sinn.  Les Meloures 12:18, 22. Jan. 2008 (UTC)
thread_title: Untitled

message: Ech fäerten, et bräicht mol eng Source fir d'Ausso, datt "dës zwéi Beem déi eelst Sequoiaen zu Lëtzebuerg" wieren. Mat den 3D-Donnée vum Cadaster https://lidar.geoportail.lu/ nogemooss, fannen ech fir déi zwee Beem an der Stad mat Stand Februar 2019 eng Héicht vun ca. 37 Meter deen een resp. 36 Meter deen aneren eraus. Wann ech lo awer z.B. bei déi zwou Sequoiaen zu Buerglënster nomoosse ginn, kommen ech bei dësen op eng Héicht vun 40 Meter resp. 38 Meter. Natierlech steet Alter an Héicht net 1:1 a Relatioun, entscheet och de Buedem sou wéi eng Partie weider Facteure vum Standuert iwwert d'Wuesshéicht vum Bam. Dach schéint et mer domadder déi Ausso ouni all Source zimmlech zweifelhaft ze sinn.
replies: text: Merci fir déi pertinent Remark. Mer hunn als eenzeg Indikatioun, dass se 1871 bis 1878 geplanzt goufen, wéi de Park ugeluecht gouf. Wéi grouss oder al se do waren, ass net gewosst. Ech änneren emol den Text als "mat déi eelst". Hätt Dir eventuell Informatiounen zu de Sequoiae vu Buergënster? Da kinnt een szou och emol eng Skizz vun engem Artikel uleeën. Bescht Gréiss, --Zinneke (Diskussioun) 21:42, 24. Feb. 2021 (UTC)
thread_title:  Eelsten am Land?
Diskussioun:Mammutbeem

message: Am Tony-Neumann-Park um Lampertsbierg soll (!?) och ee stoen. War schonns ee mat sengem Hond do? --Cornischong 14:29, 22. Jan. 2008 (UTC)
De Carlo Didier huet der och schonns virun der Schierbel gehat; an zwar do ( http://www.captalumina.com/gallery/2551091#136224142 ). --Cornischong 14:33, 22. Jan. 2008 (UTC)

message: Sequoioideae a Cupressaceae net en italique. Dëst well nëmmen d'Aart- an d'Gattungsnimm an italique geschriwwe ginn. Cf déi aner Wikien. -Cayambe 08:31, 29. Jan. 2008 (UTC)
thread_title:  Italiques